}}Chester William Nimitz, Sr. u Chester W. Nimitz u Chester Nimitz''', naixito de Fredericksburg (Texas) o 24 de febrero de 1885 y muerto en a isla de Yerba Buena (California) o 20 de febrero de 1966, estió un marinero y melitar estausunidense, activo en l'Armata estausunidense dende 1903 dica 1947 y que i plegó dica o ran de Fleet Admiral (almirant de flota''). Con l'Armata d'o suyo país partecipó en a Primera Guerra Mundial, encara que o suyo papel destacó mientres a Segunda Guerra Mundial, a on prenió parte en quantas batallas como a batalla d'a mar de Coral, a batalla de Midway, a campanya d'as islas Salomón, a batalla d'a mar de Filipinas, a batalla d'o golfo de Leyte, a batalla d'Iwo Jima y a batalla d'Okinawa. Recibió mientres a suya carrera melitar quantos premios y honors.